Νίκος Παπανικολόπουλος (καλαθοσφαιριστής)

Ο Νίκος Παπανικολόπουλος (Καλαμάτα, 21 Απριλίου 1979), είναι Έλληνας πρώην καλαθοσφαιριστής και νυν προπονητής καλαθοσφαίρισης. Διαθέτει ύψος 1,96PAPANIKOLOPOULOS, NIKOLAOS HEIGHT: 1.96. μέτρα και αγωνιζόταν στις θέσεις πόιντ γκαρντ και σούτινγκ γκαρντ.«Νίκος Παπανικολόπουλος», συνέντευξη στον ιστότοπο BasketNet.gr, 5 Ιανουαρίου 2010.

 Σταδιοδρομία 
 Ως καλαθοσφαιριστής 
Ο Παπανικολόπουλος ξεκίνησε την πορεία του στο άθλημα από τα νεανικά τμήματα του Ποσειδώνα Καλαμάτας. Το 1997, σε ηλικία 18 ετών, φόρεσε τη φανέλα της Νήαρ Ηστ Καισαριανής.«Παπανικολόπουλος: "Δεν είναι στις σκέψεις μου η προπονητική"» , άρθρο στον ιστότοπο Contra.gr, 11 Ιουλίου 2013. Ακολούθησε μια διετία στην ΑΕΚ (1998-2000), η οποία στη διάρκεια της θητείας του, υπό την καθοδήγηση του Ντούσαν Ίβκοβιτς, κατέκτησε το Κύπελλο Ελλάδος (2000) και το Κύπελλο Σαπόρτα (2000).«Ίκαρος: Ανακοίνωσε Παπανικολόπουλο», άρθρο στον ιστότοπο OnSports.gr, 10 Σεπτεμβρίου 2013.

Κουβαλώντας πλέον παραστάσεις από το υψηλότερο επίπεδο, συνέχισε τη θητεία του στην Α1 Εθνική, αυτή τη φορά με έδρα τη Θεσσαλονίκη, διαγωνιζόμενος με τον Άρη την περίοδο 2000-01. Τη διετία 2001-2003 επέστρεψε στην ομάδα της Καισαριανής, πάντα στα πλαίσια της Α1 Εθνικής.«Τον Παπανικολόπουλο απέκτησε η Νήαρ Ηστ», άρθρο στον ιστότοπο In.gr, 7 Αυγούστου 2001. Μετά τον υποβιβασμό της ομάδας, ακολούθησαν δύο μονοετείς θητείες στον Ιωνικό Νέας Φιλαδέλφειας (2003-04) και στον Ολυμπιακό του Γιόνας Καζλάουσκας (2004-05).«Ολυμπιακός : Μαζί ανακοινώθηκαν, χωριστά ξεκινούν προπονήσεις Παπανικολόπουλος-Μισιακός», άρθρο στον ιστότοπο Pathfinder.gr, 15 Σεπτεμβρίου 2004. Οι «ερυθρόλευκοι» είχαν ιδιαίτερα φτωχά αποτελέσματα εκείνη τη χρονιά, ωστόσο στον Παπανικολόπουλο δόθηκε η ευκαιρία να αγωνιστεί σε τρία παιχνίδια της EuroLeague.

Επόμενος σταθμός του Παπανικολόπουλου ήταν η Α.Ε. Λάρισας,«Παπανικολόπουλος: «Όλο και καλύτεροι»», άρθρο στον ιστότοπο του NovaΣΠΟΡ FM, 27 Νοεμβρίου 2005. όπου αγωνίστηκε δύο χρονιές, το 2005-06 και το 2007-08, στις οποίες είχε συμμετοχή σε όλα τα παιχνίδια της ομάδας του για την Α1 Εθνική. Ενδιάμεσα, μετέβη στην Ιταλία προσθέτοντας στο βιογραφικό του τρία παιχνίδια στη Lega A1 ως μέλος της Τεράμο Μπάσκετ. Για την περίοδο 2008-09 υπέγραψε συμβόλαιο με τον Κολοσσό Ρόδου, με τον οποίο συμμετείχε και στα Play-Offs.«Νίκος Παπανικολόπουλος» , βιογραφικό στον επίσημο ιστότοπο του Κολοσσού Ρόδου. Την επόμενη χρονιά επέστρεψε στην Αθήνα για λογαριασμό του Περιστερίου, που μόλις είχε επιστρέψει στην Α1 Εθνική,«Ηρθα στην πρώτη μου επιλογή!», άρθρο στον ιστότοπο Sport.gr, 21 Ιουλίου 2009. ενώ τη χρονιά 2010-11 φόρεσε τη φανέλα του Ηρακλή Θεσσαλονίκης, του οποίου διετέλεσε και αρχηγός.«Η ...αίγλη του μπάσκετ» , άρθρο στον ιστότοπο Sport24.gr, 11 Οκτωβρίου 2010.   		

Η περιοδεία του αθλητή σε ομάδες της Α1 Εθνικής συνεχίστηκε και την επόμενη δεκαετία: την περίοδο 2011-12 ο παίκτης ήρθε σε συμφωνία με τον Ηλυσιακό,«Ανακοίνωσε Παπανικολόπουλο, τέλος ο Τζόνσον», άρθρο στον ιστότοπο OnSports.gr, 8 Νοεμβρίου 2011.«Στον Ηλυσιακό ο Παπανικολόπουλος», άρθρο στον ιστότοπο Gazzetta.gr, 8 Νοεμβρίου 2011. ενώ την επόμενη περίοδο έλαβε μεταγραφή στον Πανελευσινιακό.«Ανακοίνωσε Λιακόπουλο και άλλους τέσσερις ο Πανελευσινιακός!», άρθρο στον ιστότοπο OnSports.gr, 22 Αυγούστου 2012.«Στον Πανελευσινιακό ο Παπανικολόπουλος», άρθρο στον ιστότοπο BasketNet.gr, 14 Ιουλίου 2012. Το καλοκαίρι του 2013, σε ηλικία 34 ετών, υπέγραψε συμβόλαιο με τον Ίκαρο Χαλκίδας στον οποίο έκλεισε την επαγγελματική του καριέρα ως καλαθοσφαιριστής.

Σε λίστα που εξέδωσε τον Οκτώβριο του 2012 ο Ε.Σ.Α.Κ.Ε. με τους 20 κορυφαίους μπασκετμπολίστες όλων των εποχών, σε κάθε στατιστική κατηγορία, ο Παπανικολόπουλος βρέθηκε στη 18η θέση στην κατηγορία «εύστοχα τρίποντα».«Κορυφαίοι στην 1η 20άδα της ιστορίας του, οι Καλαματιανοί Νίκος Χατζής-Νικόλας Παπανικολόπουλος!», άρθρο στον ιστότοπο Sportstonoto.gr, 4 Οκτωβρίου 2012.

 Ως προπονητής 
Την περίοδο 2015-16 ξεκίνησε την προπονητική του καριέρα ως βοηθός στην ομάδα του Κόροιβου και με το πέρας της σεζόν αναβαθμίστηκε σε πρώτο προπονητή της ομάδας.Βρήκε προπονητή ο Κόροιβος , sportotal.gr, 07/07/2016 

Το 2018, μετακόμισε στο Περιστέρι ως βοηθός προπονητή, αρχικά του Αργύρη Πεδουλάκη και ύστερα του Ηλία Ζούρου. Μετά την αποχώρηση του δεύτερου τον Νοέμβριο του 2019, προήχθη σε πρώτο προπονητή της ομάδας. Με το Περιστέρι έφτασε μέχρι τον τελικό του Σούπερ Καπ Ελλάδος, αποκλείοντας στον ημιτελικό τον Παναθηναϊκό, αλλά ηττήθηκε από τον Προμηθέα Πάτρας. Συμμετείχε επίσης στους ομίλους του Μπάσκετμπολ Τσάμπιονς Λιγκ. Ωστόσο μετά από τις συνεχόμενες ήττες από ΑΕΚ και Ρίγα, τον Νοέμβριο του 2020, αποτέλεσε παρελθόν από το Περιστέρι.

 Τίτλοι 
 Συλλογικοί 
 Νήαρ Ηστ Καισαριανής 
 Πρωτάθληαμ Α2 Εθνικής: (1998)

 Α.Ε.Κ. 
 Κύπελλο Σαπόρτα: (2000)
 Κύπελλο Ελλάδας: (2000)

 Παραπομπές 

 Εξωτερικοί σύνδεσμοι 



Κατηγορία:Έλληνες καλαθοσφαιριστές
Κατηγορία:Πόιντ γκαρντ
Κατηγορία:Σούτινγκ γκαρντ
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας
Κατηγορία:Καλαθοσφαιριστές Εθνικής Ελλάδας Κ22
Κατηγορία:Καλαθοσφαιριστές Εθνικής Ελλάδας Κ17
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Ηρακλή Θεσσαλονίκης
Κατηγορία:Καλαθοσφαιριστές Ικάρου Καλλιθέας
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές Κολοσσού Ρόδου
Κατηγορία:Καλαθοσφαιριστές Λάρισας
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Πανελευσινιακού
Κατηγορία:Καλαθοσφαιριστές Περιστερίου
Κατηγορία:Καλαθοσφαιριστές Τέραμο Μπάσκετ
Κατηγορία:Έλληνες καλαθοσφαιριστές στο εξωτερικό
Κατηγορία:Προπονητές καλαθοσφαίρισης Κόροιβου Αμαλιάδας
Κατηγορία:Προπονητές καλαθοσφαίρισης Περιστερίου
Κατηγορία:Προπονητές καλαθοσφαίρισης Α.Σ. Καρδίτσας
Κατηγορία:Αθλητές στους Μεσογειακούς Αγώνες 2005